TISCO กำไร Q1/61 โตสดใส-ลุ้นปีนี้ปันผลเด่นต่อเนื่องแนะซื้อเป้า 105 บ.
TISCO กำไร Q1/61 โตสดใส-ลุ้นปีนี้ปันผลเด่นต่อเนื่องแนะซื้อเป้า 105 บ.
18 เม.ย. 2561

บล.เอเอสแอล ระบุในบทวิเคราะห์วันนี้(18เม.ย.)ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO  แจ้งกำไรสุทธิ 1Q18 ที่ 1.77 พันล้านบาท (+16.0%QoQ, +18.5%เทียบช่วงเดียวกันของปีก่อน) เป็นไปตามที่คาด มาจากรายได้ NII ที่ปรับตัวขึ้น 20.3%เทียบช่วงเดียวกันของปีก่อนอยู่ที่ 3.32 พันล้านบาท ซึ่งเป็นผลจากรวมพอร์ทลูกหนี้จาก SCBT ส่งผลต่อ Yield on loan ปรับตัวสูงขึ้นเป็น 7.1%
ขณะที่ Cost of fund ขยับตัวลงเล็กน้อยมาที่ 2.0% สำหรับ NIM อยู่ที่ 4.4% ปรับตัวขึ้นจาก 4.2% ใน 1Q17 คุณภาพสินเชื่อยังคงทรงตัวโดยมี NPLs Ratio ที่คงที่จากไตรมาสก่อนเท่ากับ 2.3% พร้อมตั้ง Coverage ratio สูงถึง 204.3% ส่วนรายได้ Non – NII จากธุรกิจหลักเพิ่มขึ้น 13.3%เทียบช่วงเดียวกันของปีก่อนอยู่ที่ 1.90 พันล้านบาท จากการขยายตัวทุกภาคธุรกิจทั้งค่า Fee ค่านายหน้าขายประกัน ค่านายหน้าขายหลักทรัพย์ ธุรกิจกองทุนและ IB ส่วนด้าน OPEX ที่เพิ่มข้นมาจากค่าใช้จ่ายในการรับโอนพอร์ทลูกค้าจาก SCBT เป็นหลัก มี Cost to Income ratio ที่ 43.1% ยังอยู่ในระดับต่ำ
คาดการณ์กำไรสุทธิปี 2018 ที่ 7.0 พันล้านบาท (+15.6%) ปรับลดลงเล็กน้อยหลังประกาศขายพอร์ทสินเชื่อบัตรเครดิตและสินเชื่อบุคคลกว่า 6.9 พันล้านบาทให้แก่ธนาคารซิตี้แบงค์  โดยเราให้ Upside หลักมาจากการ Synergy รวมพอร์ตของ SCBT เข้ามา หากสำเร็จจะส่งผลให้รายได้ดอกเบี้ยขยายตัวขึ้นแม้ว่าในปีที่ผ่านมาจะมี base ที่สูงแล็วก็ตาม ขณะที่ TISCO ตั้งใจจะโฟกัสพอร์ตสินเชื่อที่อยู่อาศัย และ Home-Equity loan ส่วนรายได้ Non – NII ปรับตัวเพิ่มขึ้นทุกภาคธุรกิจ รวมถึงการลดการตั้งค่าใช้จ่ายสำรองลง
คงมูลค่าพื้นฐาน 2018 เท่ากับ 105.00 บาท จากกปัจจัยบวกด้านการรวมพอร์ทลูกหนี้ที่ทำให้ NII เติบโตตามขนาดของสินเชื่อขณะที่การตั้งสำรองส่วนเกินที่สูงขึ้นในปลายปีที่แล้วจะช่วยลดแรงกดดันในการตั้งสำรองในปีนี้ได้ ทั้งนี้คาดว่า TISCO จะจ่ายเงินปันผลงวดปี FY18 ที่ 5.5 บาท / หุ้น Div. Yield 6% 
 